《九月十日自寿》
元代·成廷圭

余生堪叹复堪怜，喜际明时老市廛。把菊已从前一日，种桃犹市后千年。

但令有子亲书帙，莫怪无人送酒钱。寡欲清心今得矣，炼丹何用学神仙。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。